Utanríkisráðherra Rússlands segir þarlend stjórnvöld ætla að gefa Bandaríkjastjórn svör við tillögum þeirra um öryggismál í Úkraínu síðar í dag. Fregnir berast af sprengingum og skotum í austurhluta Úkraínu en deilt er um hvort Úkraínuher eða aðskilnaðarsinnar eigi upptökin að slíkum árásum.
Sergei Lavrov, utanríkisráðherra Rússa, átti fund með Luigi Di Maio, utanríkisráðherra Ítalíu fyrr í dag. Að fundi loknum var venju samkvæmt boðað til fréttamannafundar þar sem ráðherrarnir deildu því helsta sem fundurinn skilaði. Eins og á flestum fundum ráðamanna heims þessa dagana er umfjöllunarefnið aðeins eitt, spennan við landamæri Úkraínu og hver er að gera hvað.
Lavrov lofaði að fundi loknum að síðar í dag bærust Bandaríkjastjórn og Nato svör við tillögum þeirra um öryggismál í Úkraínu.
Þó allir ráðamenn sem málið varðar séu samstíga í yfirlýsingum um að gera allt til að daga úr hættu á átökum er staðan enn afar viðkvæm. Frá austurhluta Úkraínu berast nú fregnir af sprengingum og skotum. Þar saka Úkraínuher og aðskilnaðarsinnar hvor aðra um að eiga upptök að slíkum árásum.

Fregnir berast af sprengingum og skotum í austurhluta Úkraínu en deilt er um hvort Úkraínuher eða aðskilnaðarsinnar eigi upptökin. af slíkum árásum. Utanríkisráðherra Rússlands segir þarlend stjórnvöld ætla að gefa bandaríkjastjórn svör við tillögum þeirra um öryggismál í Úkraínu síðar í dag. 